**Obaveštenje o obradi podataka o ličnosti – Registar potrošača koji ne žele primati pozive i/ili poruke u okviru promocije i/ili prodaje telefonom** - **Registar „NE ZOVI“**

U skladu sa članom 23. Zakona o zaštiti podataka o ličnosti ("Službeni glasnik RS", broj 87/2018 – u daljem tekstu: Zakon), ispunjavajući dužnost rukovaoca u svojstvu pravnog lica prema Vama, kao lica čiji se podaci obrađuju, pružamo Vam sledeće informacije pre otpočinjanja obrade Vaših podataka:

1) Identitet i kontakt podaci rukovaoca:

Rukovalac podacima je A1 Srbija d.o.o. Beograd, Milutina Milankovića 1ž, 11070 Beograd (u daljem tekstu: A1 Srbija).

2) Kontakt podaci lica za zaštitu podataka o ličnosti:

U vezi sa ostvarivanjem prava u vezi sa zaštitom podataka o ličnosti možete kontaktirati Lice za zaštitu podataka o ličnosti putem e-mail adrese: dpo@a1.rs

3) Svrha nameravane obrade i pravni osnov za obradu:

Svrha nameravane obrade je upis u ili ispis iz Registra potrošača koji ne žele primati pozive i/ili poruke u okviru promocije i/ili prodaje telefonom (Registar „NE ZOVI“), na osnovu zahteva koji potrošač dostavlja A1 Srbija na propisanom obrascu. Registar „NE ZOVI“ vodi se pri regulatornom telu nadležnom za elektronske komunikacije i poštanske usluge – RATEL.

Pravni osnov za obradu je izvršenje zakonom propisanih ovlašćenja rukovaoca koja su određena Zakonom o zaštiti potrošača ("Sl. glasnik RS", br. 88/2021) i Pravilnikom o registru potrošača koji ne žele primati pozive i/ili poruke u okviru promocije i/ili prodaje telefonom ("Službeni glasnik RS", broj 118 od 28. decembra 2023. godine) – u daljem tekstu: Pravilnik.

Obaveštavamo Vas da Vaš pristanak za direktno oglašavanje dat trgovcu pre ili nakon upisa u Registar „NE ZOVI“, važi do njegovog opoziva koji je dat u skladu za Zakonom o zaštiti podataka o ličnosti i ne odnosi se na prava i obaveze iz Pravilnika.

5) Primalac odnosno grupe primalaca i iznošenje podataka izvan Republike Srbije:

A1 Srbija podatke o ličnosti upisuje i briše u Registru „NE ZOVI“ koji uspostavlja i vodi Regulatorno telo za elektronske komunikacije i poštanske usluge – RATEL.

Za potrebe obrade podataka u navedenu svrhu, A1 Srbija ne prenosi podatke o ličnosti van Republike Srbije.

Pored navedenih informacija, pružamo Vam i dodatne informacije koje mogu da budu neophodne da bi se obezbedila poštena i transparentna obrada tih podataka, i to:

1) rok čuvanja podataka:

Podaci se čuvaju dok traje ugovorni odnos po osnovu pružanja usluga korisniku – licu na koga se podaci o ličnosti odnose i A1 Srbija, kao i 10 (slovima: deset) godina nakon prestanka ugovornog odnosa.

2) Prava lica na koje se podaci odnose:

Imate pravo da u skladu sa članom 26. Zakona od rukovaoca zahtevate pristup podacima, pravo na ispravku ili brisanje Vaših podataka o ličnosti u skladu sa čl. 29. i 30. Zakona, pravo na ograničenje obrade u skladu sa članom 31. Zakona, prava na prenosivost podataka u skladu sa članom 36. Zakona, kao i pravo na prigovor u skladu sa članom 37. Zakona;

3) Pravo na podnošenje pritužbe Povereniku:

Imate pravo da u skladu sa članom 82. Zakona podnesete pritužbu Povereniku za informacije od javnog značaja i zaštitu podataka o ličnosti, ako smatrate da je obrada podataka o Vašoj ličnosti izvršena suprotno odredbama Zakona;

4) Obaveznost i neophodnost davanja podataka:

Davanje podataka o ličnosti je zakonska obaveza u skladu sa članom 37. Zakona o zaštiti potrošača ("Sl. glasnik RS", br. 88/2021), kao i u skladu sa Pravilnikom.

5) Automatizovana obrade podataka i profilisanje:

Ne postoji automatizovana obrada podataka ni profilisanje.